open-index/open-wikipedia-markdown huggingface dataset:
מכתוב (סרט)

"**מכתוב**" הוא סרט ישראלי מסוגת דרמה קומית שיצא לאקרנים בשנת 2017. הסרט בוים על ידי עודד רז, ותסריט הסרט נכתב על ידי חנן סביון וגיא עמיר, המופיעים בסרט כשחקנים הראשיים.

## הפקה והפצה
הסרט הופק במימון "המיזם לקולנוע ולטלוויזיה בירושלים", וצולם בירושלים במהלך קיץ 2016.

הסרט הוקרן לראשונה ב-6 בספטמבר 2017 במסגרת יום הקולנוע הישראלי הרביעי, והיה לסרט הנצפה ביותר באותו היום, עם כ-23,500 כרטיסים.

שיר הנושא, שאותו ביצע חנן בן ארי, הוא קאבר לשיר "סוד המזלות" של זוהר ארגוב.

הסרט הפך לאחת ההצלחות המסחריות הגדולות ביותר של הקולנוע הישראלי ב, עם מכירות של כ-570 אלף כרטיסים, והוא נכנס לרשימת מאה הסרטים הישראליים הנצפים ביותר בכל הזמנים.

בינואר 2024 הוכרז שזכויות השידור של הסרט נמכרו לנטפליקס. הסרט עלה לשירות הסטרימינג ב־16 בינואר.

## עלילה
סטיב (חנן סביון) וצ'ומה (גיא עמיר) הם צמד עבריינים העוסקים בגביית דמי חסות בירושלים עבור ארגון הפשיעה שבו הם חברים. הצמד ניצל בנס ממוות מפיגוע שהתרחש במסעדה בה שהו, ומנצלים את הפיגוע כדי לקחת לעצמם מזוודה ובה סכום גבוה של דמי חסות שהוחזקו בידי בלדר צ'צ'ני שנהרג בפיגוע.

בעקבות הפיגוע הם מחליטים לצאת ממעגל הפשע ולנסות לעזור לאנשים שמבקשים משאלות בכותל המערבי. הם קוראים פתקים שאנשים הניחו בכותל, ופועלים להגשמת המשאלה שבפתק. בין הבקשות יש ארגון חגיגת בר מצווה לילד מנודה חברתית, בן לאם חד-הורית, וסיוע לאישה להיכנס להיריון. העניינים מסתבכים כאשר קסלסי (איציק כהן), ראש ארגון הפשיעה אליו הם משתייכים, מחליט שעליהם לחזור שוב לפשע.

לסטיב יש ילד שהוא מתכחש אליו, אבישר. היות שסטיב נבדק ונמצא עקר, הוא חושב שהילד לא שלו, ואמו, ליזו (חן אמסלם) מגדלת אותו לבדה. צ'ומה, הדוחק בסטיב להכיר בילדו ולגדל אותו, עוזר בגידולו, ומביא לו ולליזו מתנות ועזרה כספית, כביכול בשם סטיב. אבישר רואה בצ'ומה דמות אב, וליזו מתאהבת בו. מתברר שהילד אכן של סטיב, שנרפא מהעקרות באמצעות תרופה עממית שקנה בשוק מחנה יהודה. את אותה תרופה צ'ומה נותן לאישה שביקשה בכותל שיהיה לה ילד, אחרי שמתברר שבעלה עקר.

בסוף הסרט, קסלסי מגלה שסטיב וצ'ומה גנבו ממנו כסף, אך ברגע האחרון לפני שהוא הורג אותם, שומר הראש שלו, צפוף (יגאל נאור), מציל את סטיב וצ'ומה ויורה בקסלסי למוות. מתברר שצפוף הוא בעלה של האישה שסטיב וצ'ומה סייעו לה להיכנס להיריון.

## שחקנים ודמויות

## קישורים חיצוניים
* 
**ביקורות**
* 
* 
* 
* 
* 

## הערות שוליים

קטגוריה:סרטי פשע ישראליים
קטגוריה:סרטי דרמה קומית ישראליים
קטגוריה:סרטי 2017
קטגוריה:סרטים בעברית
קטגוריה:סרטים ישראליים משנת 2017
קטגוריה:ירושלים בקולנוע
תרועת החצוצרה של קרקוב

ממוזער|כנסיית מריה הקדושה בקרקוב. נגינת החצוצרה מושמעת מהמגדל השמאלי שבחזית
**תרועת החצוצרה בבזיליקת מריה הקדושה שבקרקוב **  היא מלודיה המושמעת על ידי חצוצרה מדי שעה עגולה מחלון המגדל הגבוה של בזיליקת מריה הקדושה שבקרקוב. פעם ביום, בצהריים, מושמעת הנגינה בתוכנית הרדיו Polskie Radio Program I . לאחר סיום המלודיה מנופף החצוצרן בידו לשלום. תרועת החצוצרה הפכה לסמלה המוזיקלי של העיר. המלודיה, שמסתיימת בקטיעה, מסמלת על פי האגדה את החצוצרן שהציל את קרקוב מניסיון פלישה של הטטרים.
## אגדת התרועה
ממוזער|תרועת החצוצרה מחלון המגדל
ממוזער|מבט מבחוץ על תרועת החצוצרה
האגדה מקשרת את תרועת החצוצרה הנקטעת, עם מותו של השומר מימי הביניים שנהרג בעודו מריע. באותם ימים הייתה הבזיליקה מקום חשוב ומרכזי בעיר. ממרומי המגדל הגבוה של הבזיליקה, במקום שנקרא hejnalica, ניצב שומר שהריע בחצוצרה עם פתיחת וסגירת שערי העיר, וכן בהבחינו באש או באויבים הקרבים לעיר.

הטטרים היו תוקפים לעיתים קרובות כפרים וערים בפולין, ואף פלשו לקרקוב עצמה מספר פעמים במאה ה-13. באותה פלישה הבחין השומר החצוצרן בענן אבק הגדל וקרב במהירות, והריע בחצוצרתו. בינתיים הזדרזו שומרי העיר לנעול את השערים, ומגִני העיר וקשתיה התמקמו בעמדותיהם והדפו את ניסיון התקיפה. אולם תרועת החצוצרה נדמה לפתע באחת. כאשר קרבו אנשי העיר למקום החצוצרן, מצאו כי הוא מוטל על הארץ כשחץ נעוץ בצווארו. כדי להנציח מאורע זה, מושמעת המלודיה כשהיא מסתיימת בקטיעה. למעשה, האגדה מופיעה לראשונה בספרו של אריק פ. קלייגו "החצוצרן מקרקוב" , משנת 1928. עצם קיומו של שומר זה לא ידוע בהיסטוריה.

## קישורים חיצוניים

*  תרועות החצוצרה של קרקוב, באתר יוטיוב
*  תרועת חצות מארבעת כיווני המגדל, באתר יוטיוב
* Hejnal Mariacki - The Krakow Bugle Call 
* יהודה בלו, נגינתו המקוטעת של החצוצרן מקרקוב, אפריל 2011

קטגוריה:קרקוב
קטגוריה:פולין: תרבות
קונסטנטין סרסאניה

**קונסטנטין סרגייביץ' סרסאניה ** (נולד ב-11 ביוני 1968, מוסקבה, ברית המועצות — נפטר ב-7 באוקטובר 2017, מוסקבה, רוסיה) היה כדורגלן סובייטי-רוסי, מאמן כדורגל, סוכן שחקנים ומנהל ספורטיבי.

## ביוגרפיה
אביו של קונסטנטין, סרגיי קונסטנטינוביץ', היה בוגר המכון הרפואי הממלכתי של טשקנט באוזבקיסטן הסובייטית. קונסטנטין עצמו התחנך באקדמיה לכדורגל של דינמו מוסקבה. הוא שיחק באליפויות ברית המועצות בליגה הסובייטית הראשונה והשנייה. בשנים 1990-1993 שיחק בליגה הצרפתית בקבוצות דנקרק וארמנטייר.

משנת 1994 היה סוכן כדורגל ובשנת 1998 קיבל רישיון מפיפ"א.

הוא עבד כמנהל בקבוצת אלניה ולדיקווקז ולאחר מכן בשנים 2006-2008 מונה למאמן ראשי בספורטאקדמקלוב, במקביל למינויו למנהל ספורטיבי בזניט סנקט פטרבורג (יולי 2006-2007) ועבד כיועץ לנשיא הקבוצה בתחום מדיניות ההעברות.

מדצמבר 2008 ועד ספטמבר 2009 היה למאמן הראשי של קבוצת הכדורגל חימקי ובסוף 2009 היה למנהל ספורטיבי בדינמו מוסקבה.

מפברואר 2010 ייעץ לנשיא התאחדות הכדורגל הרוסית באותה עת, סרגיי פורסנקו.

מאוגוסט 2010 ועד ספטמבר 2011 היה למאמן קבוצת פאקל וורונז'. בשנת 2012 התמנה לנשיא קבוצת פאקל.

בשנים 2013–2017 כיהן כמאמן קבוצת אטלנטס ובמאי 2017 מונה למנהל ספורטיבי בזניט סנקט פטרבורג לצדו של סרגיי פורסנקו שחזר לתפקיד נשיא הקבוצה.

ב-7 באוקטובר 2017 נפטר במפתיע במוסקבה משטף דם והוא בן 49 בלבד. לממלא מקומו מונה אורסטה צ'ינקוויני.

## קישורים חיצוניים

## הערות שוליים

קטגוריה:כדורגלנים רוסים
קטגוריה:כדורגלנים סובייטים
קטגוריה:מגני כדורגל רוסים
קטגוריה:מגני כדורגל סובייטים
קטגוריה:מוסקבה: כדורגלנים
קטגוריה:כדורגלני אלניה ולדיקווקז
קטגוריה:כדורגלני פאקל וורונז'
קטגוריה:סוכני כדורגל
קטגוריה:מאמני כדורגל רוסים
קטגוריה:זניט סנקט פטרבורג: אישים
קטגוריה:עסקני ספורט רוסים
קטגוריה:רוסים שנולדו ב-1968
קטגוריה:רוסים שנפטרו ב-2017
תחרות השחייה הארצית על שם גל רודובסקי ועדן נימרי

**תחרות השחייה הארצית על שם גל רודובסקי ועדן נימרי**, היא תחרות שחייה ארצית בהשתתפות טובי השחיינים והקבוצות בישראל הנערכת אחת לשנה במכבים-רעות בבריכת 25 מטר. התחרות מתקיימת משנת 1998, לזכרו של סמ"ר גל רודובסקי שנהרג באסון השייטת ב-5 בספטמבר 1997. החל משנת 2025 התחרות הוקדשה גם לזכרה של סרן עדן נימרי, אשר נפלה בקרב על מוצב נחל עוז בטבח שבעה באוקטובר ב-2023.

## היסטוריה
[שמאל|ממוזער|250px|[פינת הנצחה]]
גל רודובסקי, שהיה שחיין מצטיין בקבוצות בני הרצליה ומכבי קריית אונו, נהרג באסון השייטת. לזכרו, יזם מאמנו אורי קליינמן בשיתוף קבוצת השחייה מכבי פארק רעות שאותה אימן ומשפחתו, תחרות שחייה שתנציח אותו. הסלוגן של התחרות הוא **"לא פורש"** אותו טבע רודובסקי בעת שרותו הצבאי.

עדן נימרי הייתה שחיינית מצטיינת בקבוצת מכבי פארק המים רעות. המשחים החזקים של עדן היו 100 מטר ו-200 מטר גב, 200 ו-400 מטר מעורב אישי, וגם משחי "מים פתוחים" לחמישה ועשרה קילומטרים.

התחרות היא לילדים, לנוער ולבוגרים והיא הלכה למעשה, התחרות הפותחת את עונת השחייה ולכן מרבית שחייני העלית של ישראל לצד שחייני העתיד של ישראל משתתפים בתחרות זו. במהלך השנים התחרות עברה שינויים רבים במתכונתה וכיום היא מנוהלת על ידי כרמל לויתן.

בשנת 2017 השתתפו כ-630 שחיינים.

## שיאים ישראלים שנקבעו בתחרות
* 2001 - **[[שילו איילון]]** קבע במשחה ל-800 מטר חופשי שיא ישראלי חדש של 8:00.08 דקות.
* 2009 - **[[יעקב טומרקין]]** קבע במשחה ל-100 מטר מעורב אישי שיא ישראלי חדש לגיל 17 ו-18 של 57.02 שניות.

## שיאי התחרות
שמאל|ממוזער|250px|
### שחייניות

### שחיינים

## הערות שוליים

קטגוריה:תחרויות שחייה בישראל
קטגוריה:מודיעין-מכבים-רעות: ספורט
קטגוריה:אירועים להנצחת חללי מערכות ישראל
הרה ביורק

**הרה ביורק ת'ורהלסדוטיר** (, נולדה ב-29 במרץ 1972) היא זמרת איסלנדית הידועה בעיקר בכך שייצגה איסלנד באירוויזיון 2010 שנערך באוסלו, נורווגיה עם שירה "Je ne sais quoi", ובאירוויזיון 2024 שנערך במאלמה, שוודיה עם השיר "Scared of Heights".

## ביוגרפיה
ביורק נולדה ברייקיאוויק, בירת איסלנד. היא התמודדה ב"גרנד פרי מלודי דנמרק" בשנת 2009, קדם האירוויזיון הדני המסורתי, היא כמעט והצליחה להעפיל לייצוג דנמרק באירוויזיון עם שירה "Someday" אך הפסידה בגמר וזכתה במקום השני, שמקנה פרס סמלי בלבד. היא ניצחה בתחרות ההזדמנות השנייה של OGAE ושנה לאחר מכן איסלנד בחרה בה לייצג אותה באירוויזיון עם השיר "Je ne sais quoi" ("אני לא יודעת מה") איתו סיימה במקום התשעה עשר בגמר הגדול באירוויזיון.

ביורק לקחה חלק בהרבה הופעות באירוויזיון כזמרת רקע, באירוויזיון 2009 שנערך במוסקבה בירת רוסיה, באירוויזיון 2008 שנערך בבלגרד בירת סרביה, ובאירוויזיון 2015 שנערך בווינה בירת אוסטריה. ביורק יצאה לסיבוב הופעות משותף עם הזמרת ביורק והלהקה סיגור רוס. בשנת 2015 עברה ביורק להתגורר בצ'ילה, לאחר שזכתה בה לפופולריות בעקבות זכייתה בפסטיבל מוזיקה בשנת 2013.

ביורק התמודדה בקדם האיסלנדי לאירוויזיון 2019 בתל אביב, ישראל עם השיר "Moving On". הקדם הסתיים בניצחונה של להקת הטארי ובזכייתה של הרה במקום הרביעי מתוך עשרה.

ביורק ייצגה את איסלנד באירוויזיון 2024 שנערך במאלמה, שוודיה עם שירה "Scared of Heights". היא הופיעה בחצי הגמר הראשון שנערך ב-7 במאי ונכשלה בניסיונה להעפיל לגמר.

## דיסקוגרפיה
### אלבומי אולפן
* 2000: *[[Ilmur af Jólum]]*
* 2006: *[[Hera Björk]]*
* 2010: *[[Je ne sais quoi]]*
* 2013: *[[Ilmur af Jólum II]]*

## קישורים חיצוניים

* 

## הערות שוליים

*
קטגוריה:זמרות איסלנדיות
קטגוריה:משתתפי אירוויזיון 2010
קטגוריה:משתתפי אירוויזיון 2024
קטגוריה:נציגי איסלנד באירוויזיון
קטגוריה:ילידות 1972
זאק וודס

**זאק וודס** (באנגלית: **Zach Woods**; נולד ב-25 בספטמבר 1984) הוא שחקן וקומיקאי אמריקאי-יהודי. התפרסם מתפקידו בקומדיה המוקומנטרית "המשרד".

## ביוגרפיה
וודס נולד בטרנטון, ניו ג'רזי שבארצות הברית למשפחה יהודית בעיקרה, אם כי סבו מצד אימו היה נוצרי-לותרני. אביו פסיכיאטר מוסמך ועובד רווחה שמתמחה בטיפול קליני, ואימו היא אחות. לו אח גדול ואחות קטנה. הוא גדל ביארדלי, פנסילבניה.

בוגר אוניברסיטת ניו יורק (NYU).

החל את דרכו המקצועית בהופעות אלתורים בגיל 16 עם קבוצה שנקראה "הסנדקים" וכללה בין השאר גם את בובי מויניהן.

בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס.

## פילמוגרפיה נבחרת
### קולנוע

* "In The Loop" ("בסוד העניינים") (2009)
* "החבר'ה האחרים" (2010)
* "עלמות במצוקה" (2011) 
*"מכסחות השדים" (2016)
* "Mascots" (2016)
* "העיתון" (2017)
* "אנגרי בירדס - הסרט 2" (2019) - דיבוב
* "סיבוב בפירנצה*" (2022)*
* עשיר רצח (אנ') (2026)

### טלוויזיה

*המשרד (2013-2010)
*הליגה (2015-2012) 
*ויפ (2014-2013) 
*האישה הטובה (2016-2013) 
*קרול שואו (2014)
*"Playing House" (2017-2014)
*עמק הסיליקון (2019-2014)
*היסטוריה שתויה (2015)
*אנימלס (2016)
*דברים טובים יותר (2016)
*פה גדול (2018-2017) - דיבוב
*אווניו 5 (2020)
*מה שקורה בצללים (2024)
**In the Know* (2024) - דיבוב

## קישורים חיצוניים

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאים שנולדו ב-1984
פאקו רבאן

שמאל|ממוזער|200px|הבושם "1 Million" לגבר תחת בית האופנה של רבאן.
שמאל|ממוזער|200px|שמלת מתכת ופלסטיק בעיצובו של רבאן, 1967
**פרנסיסקו "פאקו" רבאנדה קוארבו** (בספרדית: **Francisco** **"Paco" Rabaneda Cuervo**; ידוע בעיקר תחת השם **פאקו רבאן**; 18 בפברואר 1934 – 3 בפברואר 2023) היה מעצב אופנה ספרדי.

## ביוגרפיה
רבאן נולד בפסאיה שבמחוז גיפוסקואה בחבל הבסקים. אביו, היה קולונל רפובליקני אשר הוצא להורג על ידי אנשיו של פרנסיסקו פרנקו במהלך מלחמת האזרחים בספרד. לאחר ניצחונו של פרנקו ב-1939 ברחו רבאן ואמו לצרפת ושם למד אדריכלות.

## קריירה
### אופנה
רבאן החל את דרכו בעולם האופנה כמעצב תכשיטים עבור בתי אופנה כגון ז'יבנשי, כריסטיאן דיור ובלנסיאגה.
רבאן ייסד את בית האופנה הנושא את שמו בשנת 1966. הוא נודע כילד הרע של עולם האופנה הצרפתי בעיקר בגלל שימושו בחומרים לא קונבנציונליים בעיצוביו כגון מתכת, נייר ופלסטיק.

רבאן נודע עבור עיצוב התלבושות לסרט המדע הבדיוני "ברברלה" משנת 1968 בכיכובם של ג'יין פונדה, הוגו טוגנאצי, אניטה פלנברג ומרסל מרסו.

פרנסואז ארדי אהבה את עיצוביו של רבאן במיוחד והזמרת הצרפתייה מילן פארמר הביאה את עיצוביו של רבאן בפני קהל נרחב יותר כאשר לבשה אותם בהופעותיה.

### קוסמטיקה
ב-1968 החל רבאן לשתף פעולה עם בית הבישום הספרדי "Puig" אשר החלו לשווק את בשמיו. ב-1976 החברה הקימה מפעל בצרפת. רבאן חווה בעיות משפטיות עם הפצת בשמים תחת החברה איתה עבד בברזיל בתחילת שנות השמונים ולקראת סוף העשור חזר למכור שם את בשמיו.

## עיסוקים אחרים
בשנת 2005 פתח רבאן במוסקבה שברוסיה תערוכה ראשונה של ציוריו. את התערוכה פתח במילים: "אני בן 72 ורציתי להציג אותם בפני כולם לפני שאיעלם מהעולם. לא הראתי את ציוריי לאף אחד מלבד סלבדור דאלי לפני 30 שנה והוא אמר לי להמשיך לצייר." אחד מהציורים הושפע מתקרית משבר בני הערובה בבסלאן. רבאן רצה שכל הכסף שיכנס ממכירת הציורים יתרם לנשים בבסלאן.

## קישורים חיצוניים

* 

* 
* 

קטגוריה:מעצבי אופנה צרפתים
קטגוריה:מותגי אופנה עילית
קטגוריה:צרפתים ממוצא בסקי
קטגוריה:מעצבי אופנה ספרדים
קטגוריה:ספרדים שנולדו ב-1934
קטגוריה:ספרדים שנפטרו ב-2023
אליפות אירופה בכדורסל 1969

**אליפות אירופה בכדורסל 1969**, המכונה גם **[[יורובאסקט]] 1969**, היא האליפות ה-16 שנערכה על ידי פיב"א אירופה.

הטורניר נערך בנאפולי (בית ב' וגמרים) וקזרטה (בית א') איטליה. 

באליפות זו זכתה נבחרת ברית המועצות בתואר, בפעם העשירית בתולדותיה והשביעית ברציפות.

## שיטת המשחקים
2 קבוצות (איטליה המארחת וברית המועצות האלופה) העפילו ישירות למשחקי האליפות. יתר הקבוצות העפילו משלב העפלה. משחקי העפלה נערכו ב-5 ערים במאי 1969. מכל קבוצה העפילו 2 נבחרות.

12 הנבחרות הוגרלו לשני בתים בני 6 נבחרות כל אחד. שתי הראשונות מכל בית העפילו לחצי הגמר.

## השלב המוקדם
#### בית א

#### בית ב

## שלב המדליות

## משחק הגמר

## נבחרת ישראל באליפות
### סגל הנבחרת

מאמן - שמעון שלח

הנבחרת סיימה את המשחקים בבית במקום החמישי ו-11 בסיכום כולל.
## שחקנים מצטיינים
* השחקן המצטיין - סרגיי בלוב 
* מלך הסלים - גאורגיוס קולוקיטיס  - 23.5 נקודות למשחק בממוצע

### נבחרת האליפות
* סרגיי בלוב 
* איבו דנאו 
* אדוארד יורקביץ' 
* קליפורד לויק 
* קרשימיר צ'וסיץ' 

## דירוג סופי

## קישורים חיצוניים
* [פירוט התוצאות באתר [פיב"א אירופה]]
* האליפות, באתר פיב"א
* תיאור משחק הגמר
* תחרויות העפלה
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1969
קטגוריה:תחרויות כדורסל באיטליה
אליוט נייט

**אליוט נייט** (באנגלית: **Elliot Knight**; נולד ב-10 ביולי 1990) הוא שחקן אנגלי. הוא ידוע בעיקר מהופעתו בתפקיד סינבד בסדרת הטלוויזיה הבריטית "סינבד". בסדרת הפנטזיה האמריקאית "עד עצם היום הזה" גילם נייט את דמותו של מרלין.

## ביוגרפיה
נייט נולד בברמינגהאם, הממלכה המאוחדת לסטיוארט ולורנה נייט, שניהם מורים. אביו עובד בבית הספר התיכון Broadway Secondary School בברמינגהאם.

הוא למד בבית הספר "המלך אדוארד השישי", ולאחר מכן למד בבית הספר למשחק מנצ'סטר מטרופוליטן. ב-2011 סיים את לימודיו לתואר ראשון בהצטיינות.

## קריירה
ביוני 2011 הכריז ערוץ Sky1 שנייט לוהק לתפקיד הראשי בסדרת הטלוויזיה "סינבד". זה היה התפקיד הראשון ששיחק באופן מקצועי עוד לפני שסיים את לימודיו בבית הספר למשחק. שידור הסדרה החל ביולי 2012.

ב-2013 הצטרף נייט לסדרת הפשע של ה-BBC "כל האמצעים כשרים" לצדם של וורן בראון ושלי קון.

ב-2015 לוהק נייט להופיע לתפקיד מרלין בעונה החמישית של הסדרה "עד עצם היום הזה".

במרץ 2017 לוהק נייט לתפקיד וס בפיילוט של הסדרה "Life Sentence" של רשת The CW לצדה של לוסי הייל. הסדרה תשודר בשנת 2018.

## פילמוגרפיה

### קולנוע

### טלוויזיה

## קישורים חיצוניים

* אליוט נייט באתר Payne Management

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא ניגרי
קטגוריה:בוגרי האוניברסיטה המטרופוליטנית של מנצ'סטר
קטגוריה:אנגלים שנולדו ב-1990
הפאניקה של 1857

[ממוזער|420px|[הסתערות משיכות על בנק במהלך הפאניקה של 1857, 13 באוקטובר. תחריט עץ]]
**הפאניקה של 1857** הייתה פאניקה פיננסית בארצות הברית שנגרמה כתוצאה מצניחה חדה בכלכלה שנגרמה על ידי שרשרת אירועים.

אל מצב ירוד זה הביאו הירידה הכללית של הכלכלה הבינלאומית, התרחבות המשק המקומי, הנפקת שטרות מחוץ לתקן הזהב (יחס של פי שמונה), ופשיטת רגל של מספר בנקים. ספקולנטים בלתי זהירים גרמו להרחבת המשק באופן חסר פרופורציה. מלבד המצב הכלכלי המעורער מה, נוספה ירידה מורגשת בייבוא ומחירי התבואה האמירו. על מצב שברירי זה העיב גם המאבק הפוליטי בין תומכי ביטול העבדות לבין מדינות שקיימו את מנהג העבדות, שעבר טלטול חריף בעקבות פסק דין דרד סקוט נגד סנדפורד. האזרחים חששו על כספם וחסכונותיהם שבבנקים ומיהרו למשוך אותם, ופיקוחו הקלוש של הממשל הפדרלי על אספקת הכספים, לא היה בו כדי להתמודד מול הבעיה המחריפה. קריסתה של חברת הביטוח והנאמנות אוהיו לייף  היוותה שלב מכריע לבוא הפאניקה. עם בוא השמועה על טביעתה של סנטרל אמריקה כשעל סיפונה זהב בשווי 1.6 מיליון דולר שעליו המתינו הבנקים בניו יורק, הומט הגורל על הכלכלה האמריקאית. אנשים נהרו אל הבנקים למשוך את כל כספם, הבנקים שלא עמדו בסחרור הפיננסי קרסו, וב-13 באוקטובר נסגרו והפאניקה החלה במלוא עוזה. הבנקים נותרו סגורים כחודשיים, עד ה-12 בדצמבר. תעשיית הרכבת שחוותה צניחה פיננסית פיטרה עובדים רבים, ומניותיה שצנחו הביאו למשבר פיננסי חמור באירופה. המשקיעים הרבים שסיכנו את כספם בתקופה שלפני כן, חוו את הפאניקה במהירות. השפל הכלכלי אליו הידרדרה ארצות הברית הטיל את השלכותיו אל רחבי העולם.

הפאניקה נמשכה כשנתיים, אך הכלכלה האמריקאית לא התאוששה ממנה במשך כעשור, עד לאחר מלחמת האזרחים.

## ראו גם
* המשבר הפיננסי של 1873

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:משברים כלכליים
קטגוריה:1857 בארצות הברית
קטגוריה:ארצות הברית: היסטוריה כלכלית
ליילנד קרוסר

**ליילנד קרוסר** (באנגלית: **Leyland Cruiser**) היא משאית כבדה אשר יוצרה על ידי יצרנית הרכב "ליילנד" (שם מלא: "BritishLeylandMotor Corporation") הבריטית בין השנים 1982–1990.

## תמונות

קובץ:Leyland T45 Cruiser tractor 1985.jpg| ליילנד קרוסר, דגם T45, שנת 1985
קובץ:C.Vella Leyland , Mellieha Bay, Malta. Feb 2009 - Flickr - sludgegulper.jpg | ליילנד קרוסר
קובץ:Leyland T45 4x2 tipper-lifter, Valletta Feb 2009 - Flickr - sludgegulper (1).jpg | ליילנד קרוסר, דגם T45, הנעה 4x2
קובץ: Leyland T45 Tipper, Forever Free, malta March 2010 - Flickr - sludgegulper.jpg | ליילנד קרוסר, דגם T45, שנת 1985
קובץ:Leyland T45 Cruiser, Dromore - geograph.org.uk - 1450427.jpg | ליילנד קרוסר, דגם T45
קובץ:Leyland T45 Team tipper, St Pauls Bay malta. March 2010 - Flickr - sludgegulper.jpg | ליילנד קרוסר, דגם T45

## ראו גם
* ליילנד היפו
* ליילנד 15/20
* ליילנד טיטאן (B15)

## לקריאה נוספת
* ליילנד קרוסר - תמונות
## קישורים חיצוניים

## הערות שוליים

קטגוריה:משאיות
קטגוריה:כלי רכב שהושקו ב-1982
קרוסר
קטגוריה:כלי רכב בריטיים
אליפות ארץ ישראל באתלטיקה 1948

**אליפות ארץ ישראל באתלטיקה** נערכה בין התאריכים 7 - 8 במאי 1948 בתל אביב, בעיצומה של מלחמת העצמאות. השתתפו כ-100 אתלטים מ"הפועל" ומ"מכבי".

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* 

קטגוריה:1948 בישראל
קטגוריה:תל אביב-יפו: תחרויות אתלטיקה
עונת 2017/2018 בליגת העל בכדורסל

**עונת 2017/2018 ב[[ליגת העל בכדורסל]]** הייתה העונה ה-64 של התחרות הארצית הבכירה לכדורסל בישראל והעונה ה-18 של ליגת העל. מספר הקבוצות היה 12. על ניצחון במשחק מוענקות שתי נקודות ונקודה בודדת מוענקת על הפסד.

העונה הסתיימה בפיינל פור בניצחון של מכבי תל אביב בפעם ה-52 בתולדות המועדון ואחרי שלוש עונות שלא זכתה בתואר.

עונה זו הופסקה עקב שביתה לפני המחזור ה-32 עקב שביתת שחקני הכדורסל הישראלים שמחו על אי שיתופם באופן מספק במשחקי הליגה, אך לאחר מרתון דיונים חזרה לפעילות.

## קבוצות

ליגת העל בעונה זו כללה 12 קבוצות, 11 ששיחקו בליגה ב-2016/17, ועירוני נס ציונה שהעפילה בסיום העונה שעברה מהליגה הלאומית.

## צוות ונותני חסות

## שינויי מאמנים

## טבלת הליגה

## שביתת השחקנים
בתחילת מאי 2018 התגלע סכסוך בין מנהלת ליגת העל בכדורסל לבין ארגון השחקנים בשל כוונת המנהלת להפסיק את החוק הרוסי כדי לאפשר לעלות למגרש יותר שחקנים ישראלים.

השחקנים טענו כי החוק הרוסי שמגביל שיתוף זרים אינו בא לקראת השחקן הישראלי והם דרשו להמשיך את החוק שנתיים נוספות, כך שבעונת 2018/19 תשוחק הליגה במתכונת לפיה הקבוצות תוכלנה לרשום שישה זרים בטופס המשחק בכפוף לקנס כספי על הזר השישי. לאחר מכן מעונת 2019/20 תעבור הליגה למתווה השחקן הישראלי כשכל קבוצה תחויב להחזיק בין שבעה לשמונה שחקנים ישראלים, או שישה שחקנים ישראלים בכפוף לקנס. השחקנים דרשו כי שחקן ישראלי יוגדר כשחקן בוגר מחלקות הנוער בכדורסל הישראלי או שחקן מתאזרח שמילא את חובותיו השונים בישראל ובעל זיקה לכדורסל הישראלי, או שחקנים מתאזרחים שקיבלו אזרחות ישראלית.

המנהלת סירבה לתנאים ולאחר שגם משא ומתן בתיווך משרד הספורט לא צלח, השחקנים לא הסכימו לחזור לשחק והמנהלת נאלצה להודיע על הפסקת הליגה. ברם, כבר למחרת הוכרז שהצדדים הגיעו להסכמה והליגה תחודש.

## פלייאוף
8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך).

### פיינל פור

### משחק הגמר

## במפעלים האירופים

## ראו גם
* גביע המדינה בכדורסל 2017/2018
* גביע ווינר בכדורסל 2017

## קישורים חיצוניים
* מידע מאתר מנהלת הליגה

## הערות שוליים

קטגוריה:2017 בישראל: כדורסל
קטגוריה:2018 בישראל: כדורסל
קטגוריה:עונות בליגה העליונה בכדורסל בישראל
קטגוריה:תחרויות כדורסל ב-2017
קטגוריה:תחרויות כדורסל ב-2018
ליילנד היפו

**ליילנד היפו** (באנגלית: **Leyland Hippo**) היא משאית כבדה, הנעה 6x4, אשר יוצרה על ידי חברת "ליילנד" (שם מלא: "BritishLeylandMotor Corporation") הבריטית בין השנים 1931–1952.

בשנת 1944 בתקופת מלחמת העולם השנייה, החל הצבא הבריטי להשתמש בדגמי "ליילנד היפו", 9092 סמ"ק, הנעה 6x4, משקל 10 טון.

תא הנהג תוכנן ל-2 נוסעים + נהג.

בגלל ההנעה 6x4, תיפקדו דגמי "ליילנד היפו" כרכבי שטח.

## דגמי "ליילנד היפו"
* Mk I
* Mk II
* Mk IIa

## תמונות

קובץ: Leyland Hippo 1935 (35069508).jpg | ליילנד היפו, שנת 1935
קובץ:2009-04-12 12-05-54 - Flickr - Pimlico Badger.jpg | ליילנד היפו, שנת 1935
קובץ:Leyland Hippo 19H-FC 1952 - Flickr - mick - Lumix.jpg | ליילנד היפו, דגם 19H-FC, שנת 1952
קובץ:Leyland Hippo Fuel Tanker (17527868876).jpg | ליילנד היפו (מכלית (משאית))
קובץ:Leyland Hippo Fuel Tanker (17366707740).jpg| לוגו ליילנד היפו


## ראו גם
* ליילנד קרוסר
* ליילנד 15/20
* ליילנד טיטאן (B15)

## לקריאה נוספת
* ליילנד היפו - תמונות (CCMV Classic Commercial Motor Vehicles | Leyland Hippo)

## קישורים חיצוניים

* ליילנד היפו (5:38 דקות), יו-טיוב
* ליילנד היפו (2:00 דקות), יו-טיוב

## הערות שוליים

קטגוריה:משאיות
קטגוריה:משאית מכלית
קטגוריה:כלי רכב שהושקו ב-1931
קטגוריה:כלי רכב צבאיים
קטגוריה:רכבי שטח ופנאי גדולים
היפו
קטגוריה:כלי רכב בריטיים
גלובוס פלידוס

ממוזער|מיקום הגלובוס פלידוס במוח האנושי

**גלובוס פלידוס (GP)** הוא חלק מגרעיני הבסיס של המוח. הגלובוס פלידוס כולל שני חלקים, פנימי (GPi) וחיצוני (GPe). תפקיד הגלובוס פלידוס הוא לווסת את הקשב, כמו סינון משימות נבחרות מתוך משימות מתחרות ברגע נתון, וויסות של קצב המשימה.

## מבנה
ה-GP הוא גרעין מהווה חלק ממסלול מעגלי שמתחיל ומסתיים בקורטקס המוטורי, ומתפצל לשני מסלולים: המסלול הישיר ל- GPi ולמסלול העקיף העובר דרך ה- GPe. כל סיב לאורך המסלול משמש ערוץ שמייצג משימה פוטנציאלית, כל ערוץ חולף דרך תאים שמהווים תחנות ביניים לצורך עיבוד המידע שמתקבל מהקורטקס. המסלול הישיר חולף דרך ארבע התחנות הבאות: קורטקס, סטריאטום, GPi, תלמוס, קורטקס. המסלול העקיף חולף דרך שבע התחנות הבאות: קורטקס, סטריאטום, GPe, הגרעין התת-תלמי, GPi, תלמוס, קורטקס.

## עיבוד מידע ב-GP
המסלול הישיר הוא מעורר תנועה בעיקרו. קיימים בו שלושה מצבים: הראשון, כשלא מתקבל מידע מהקורטקס, העירור הוא מינימלי. השני, כשהקורטקס שולח מידע העירור מתחזק באופן הבא. הקורטקס מעורר את הסטריאטום באמצעות גלטומט, הסטריאטום מעכב את ה-GPi באמצעות גאבא, ה-GPi מפסיק להפריש גאבא לתלמוס ולכן העיכוב של התלמוס יורד, ומאפשר לו לעורר את הקורטקס. השלישי, הקורטקס מפריש דופמין מהחומר השחור לסטריאטום, הדופמין מגביר את העירור על ה-GPi באמצעות היצמדות לקולטנים מסוג D1 בתאים שמוליכים ל-GPi.

המסלול העקיף הוא בעיקרו מעכב תנועה. אולם יש בו שלושה מצבים שונים. הראשון, כשלא מגיע מידע מהקורטקס, אז הוא לא מעכב תנועה. כשמגיע מידע הוא מעכב תנועה בערוצים מהם מגיע המידע, באופן הבא: הקורטקס מעורר את הסטריאטום באמצעות גלוטמט, הסטריאטום מעכב את ה-GPe באמצעות גאבא, ה-GPe מפסיק להפריש גאבא שמעכב את הגרעין התת-תלמי, הגרעין התת-תלמי מעורר את ה-GP וה-GPi באמצעות גלוטמט, ה-GPi מעכב את התלמוס באמצעות גאבא, התלמוס לא מעורר את הקורטקס. השלישי, דופמין שמופרש מהחומר השחור לסטריאטום נצמד לקולטנים מסוג D2 שנמצאים בתאים המוליכים ל-GPe, הדופמין מעכב את הגאבא שמופרש מהסטריאטום ובכך מפחית בסופו של דבר את העיכוב על התלמוס.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סטריאטום
אליאנה רובשקין

**אליאנה רובשקין** (נולדה ב-25 ביוני 1988) היא אינטרסקס שגידלו אותה כבן והייתה הטרנסג'נדרית הראשונה שהכירו בה בסין ובהונג קונג כאישה ללא ניתוח לשינוי מין.

אחרי ההכרה המגדרית שלה היא הפכה לאישה הטרנסג'נדרית הראשונה שהוכרה כאישה בנציבות האו"ם לפליטים בעולם.

## קורות חיים
רובשקין נולדה וגדלה בבוגוטה שבקולומביה למשפחה יהודית שהיגרה מאוקראינה בשנות ה-70. היא אובחנה כאינטרסקס וגודלה כבן. היא בוגרת רוקחות מהאוניברסיטה הלאומית של קולומביה. ב-2011 היא התקבלה לתואר שני באוניברסיטה לרפואה של טייפה. באותה העת היא החלה את התהליך לשינוי מגדרי באמצעות טיפול הורמונלי.

הזהות המינית של אליאנה כאישה הוכרה תחת האומות המאוחדות בעקבות אמנה בדבר מעמדם של פליטים.

היא נעצרה בהונג קונג מאחר שתמונתה לא נראתה זהה לה. הדרכון נלקח ממנה, והיא חויבה לגור במחנה פליטים. היא נשלחה לבית חולים פסיכיאטרי לאחר שניסתה להתאבד.

סרט קצר של CNN שתיעד את סיפורה זכה באחד מפרסי התקשורת של הליגה ההומו-לסבית נגד השמצה במאי 2015.

## חיים אישיים
ביוני 2015 נישאה לאיתמר גולבר, יהודי-ישראלי מסורתי, למרות התנגדות משפחתו. השניים גרים באוקלנד, ניו זילנד.

## קישורים חיצוניים

## הערות שוליים

קטגוריה:יהודים קולומביאנים
קטגוריה:יהודים ניו זילנדים
קטגוריה:להט"בים יהודים
קטגוריה:אינטרסקס
קטגוריה:טרנסג'נדריות
קטגוריה:רוקחים יהודים
קטגוריה:אישים שניסו להתאבד
קטגוריה:ילידות 1988
קטגוריה:קולומביאנים שנולדו ב-1988
קטגוריה:ניו זילנדים שנולדו ב-1988
אהרון אהרון

**אהרון אהרון** (נולד ב-8 במרץ 1954) הוא מהנדס ומנהל ישראלי, מנכ"ל רשות החדשנות לשעבר. לפני מינויו לתפקיד, היה המנכ"ל הראשון של אפל ישראל, וסגן נשיא טכנולוגיות חומרה בחברת אפל העולמית.

## ביוגרפיה
אהרון גדל בשכונת קריית אליעזר בחיפה, בן להורים יוצאי יוון. אביו, יליד סלוניקי, עבד בנמל חיפה.

אהרון למד בתיכון בסמ"ת ובשירותו הצבאי שימש כטכנאי ביחידה 8200. הוא בוגר הטכניון בהנדסת מחשבים ובעל תואר שני בהנדסת חשמל.

## קריירה
אהרון מילא שורה של תפקידי ניהול בכירים בתחום ההיי-טק ובהם: סגן מנהל הפיתוח ב-IBM; מנכ"ל חברת החומרה "צורן ישראל"; מנכ"ל חברת סיברידג'; מנכ"ל ויו"ר חברת קמרו; ויושב ראש מועצת המנהלים של חברת דיסקרטיקס.

במקביל, לימד אהרון בטכניון במשך כ-20 שנה.

בשנים 2011–2017 היה המנכ"ל הראשון של "אפל ישראל". הוא הקים את מרכז הפיתוח של אפל בישראל, ולימים יצהיר כי מטרת העל שלו הייתה ליצור מרכז במחיר תחרותי, שבו משלמים שכר בסיס נמוך ב-25% מהמקובל בעמק הסיליקון .בהמשך מונה גם לתפקיד סגן-נשיא טכנולוגיות חומרה בחברת אפל העולמית.

בשנת 2017 מונה אהרון לתפקיד מנכ"ל רשות החדשנות.

במהלך כהונתו צוטט במספר כתבות בהתבטאויות נגד השכר הגבוה בהיי-טק. בין השאר, טען כי "זה לא בריא" שחברות כמו גוגל משלמות שכר גבוה, ושצריך ליצור עובדים שהם "אזרחים טובים" ואף פירש את הצהרתו: "ישראלי טוב והגון השומר על שכר נמוך".טען כי יכפיל את מספר העובדים בהייטק המשיך וטען כי יעצור את העלייה בשכר ההייטק.

באוגוסט 2020 הודיע על התפטרותו מן התפקיד. במקומו מונה ב-2021 כמנכ"ל דרור בין.

ב-2021 הקים את חברת הייעוץ C-perto, בה הוא משמש כמנכ"ל.

## פרסים
ביוני 2023 קיבל את "מדליית בוגר הטכניון" בטקס שנערך ביום 14 ביוני 2023.

## חיים אישיים
אהרון נשוי לנחמה ואב לשלושה. הוא מתגורר בגילון.

## קישורים חיצוניים

* בית ספר בסמת החדש נחנך בקריה החינוכית מדעית-טכנולוגית- בוגרים מובילים
* 
* 
* 
*  
* 
* 
* 
* 

## הערות שוליים

קטגוריה:עובדי אפל
קטגוריה:עובדי IBM
קטגוריה:בוגרי הטכניון - מכון טכנולוגי לישראל
קטגוריה:מהנדסי חשמל ישראלים
קטגוריה:מנכ"לים ישראלים
קטגוריה:ישראלים בתעשיית המחשבים
קטגוריה:בוגרי בסמ"ת
קטגוריה:סגל הטכניון: הנדסת חשמל
קטגוריה:רשות החדשנות
קטגוריה:קריית אליעזר (חיפה): אישים
קטגוריה:גילון: אישים
קטגוריה:ישראלים שנולדו ב-1954
הבעיה הקשה של התודעה

**הבעיה הקשה של התודעה** היא מושג יסוד בתחום פילוסופיה של הנפש ומדעי הקוגניציה. היא מתייחסת לקושי בהסבר כיצד תהליכים נוירוניים, כימיים וחשמליים במוח מולידים איכויות חוויה פנימיות (קוואליה), כגון תחושת הטעם של שוקולד או תחושת כאב.

המושג הוטבע על ידי הפילוסוף דייוויד צ'אלמרס בשנת 1995. צ'אלמרס הבחין בין:
* "הבעיות הקלות" של התודעה – שאלות הניתנות להסבר באמצעות מנגנונים חישוביים ונוירופיזיולוגיים (לדוגמה: כיצד המוח מעבד מידע חושי או כיצד אנו שולטים בהתנהגות).
* "הבעיה הקשה" – שאלת הקשר ההכרחי בין מנגנון פיזי לחוויה סובייקטיבית: מדוע פעילות מוחית מלווה בתחושה מודעת ולא רק בעיבוד מידע אוטומטי.

הבעיה הקשה של התודעה היא אתגר מרכזי בפילוסופיה של המאה ה-21, המחייבת התייחסות רב-ממדית הכוללת את הגישה הפילוסופית, המדעית והחווייתית.

## רקע היסטורי

### דקארט והדואליזם הקרטזיאני
הפילוסוף הצרפתי רנה דקארט (המאה ה-17) טען כי המציאות מחולקת לשני סוגי ישויות נפרדים – חומר נמדד (הגוף) ומחשבה בלתי נמדדת (הנפש). תפיסה דואליסטית זו הציבה את השאלה כיצד נוצרת חוויה מתוך חומר.

### עליית הפיזיקליזם
בעקבות ההתפתחויות במדעי המוח במחצית השנייה של המאה ה-20 הפכה הגישה הפיזיקליסטית לדומיננטית. הפילוסופים החומרניים טענו כי תודעה ניתנת להפחתה מלאה לתהליכים מוחיים. צ'אלמרס ניסח את "הבעיה הקשה" כאתגר ישיר לפיזיקליזם וטען כי לא ניתן לגשר על פער ההסבר שבין הפעילות הפיזית לחוויה הפנימית.

## גישות עיקריות
### הגישה הפילוסופית והאונטולוגית
* דואליזם: הטענה כי גוף ותודעה הם שתי ישויות יסודיות ונפרדות.
* פיזיקליזם: הטענה כי התודעה ניתנת להסבר מלא על בסיס חומר ואנרגיה בלבד.
* פאן-פסיכיזם: הטענה כי יסודות של חוויה קיימים בכל חומר בסיסי.

### הגישה הנוירו-מדעית
* המתאמים העצביים של התודעה (NCC): חקר הקשר בין פעילות מוחית ספציפית לבין הופעת חוויה סובייקטיבית.
* תורת המידע המשולב (IIT): מודל מתמטי המציע כי תודעה נוצרת במערכות המסוגלות לשלב מידע באופן מובחן. התודעה נמדדת באמצעות המדד Φ (פי).

### הגישה הפסיכולוגית והסובייקטיבית
* קוואליה: איכויות החוויה הבלתי ניתנות להפחתה או להעברה מילולית מלאה.
* מודעות עצמית: היכולת להכיר בכך שה"אני" הוא המערכת החווה.
* מצבי תודעה משתנים: חקר החוויה הסובייקטיבית בשינה, חלום, מדיטציה וכדומה.

## ניסויי מחשבה מרכזיים
* חדר מרי: ניסוי מחשבה הבוחן את פער ההסבר בפיזיקליזם ומדגים כי ידע פיזיקלי שלם אינו מספיק כדי לכלול את הקוואליה.
* הזומבי הפילוסופי: יצור היפותטי הזהה פיזית ובהתנהגות לאדם, אך נטול חוויה סובייקטיבית פנימית.

## ראו גם
* הבעיה הפסיכופיזית

## הערות שוליים

קטגוריה:פילוסופיה של הנפש  
קטגוריה:תודעה
הפרלמנט של פקיסטן

**הפרלמנט של פקיסטן** (באורדו: **مجلس شوریٰ پاکستان**) הוא הפרלמנט הפדרלי העליון בפקיסטן. הפרלמנט הוא דו ביתי, ובתיו הם:
* הסנאט - הבית העליון, אשר מורכב מ-103 נציגים.
* האספה הלאומית - הבית התחתון אשר מורכב מ-342 נציגים. האספה נבחרת אחת לחמש שנים.

בניין הפרלמנט ממוקם בבירת פקיסטן אסלאמאבאד, ובו פועלים שני הבתים. עד 1960 הפרלמנט היה ממוקם בקראצ'י. הפרלמנט הפקיסטני הוא הפרלמנט הראשון והיחיד בעולם שפועל לחלוטין על ידי אנרגיה סולארית הנוצרת בפרלמנט.

## היסטוריה
התנועה הלאומית הפקיסטנית החלה לפעול בשנות ה-20 של המאה ה-20. בשנת 1947 פוצל הראג' הבריטי לשתי מדינות עצמאיות - הודו ההינדית ופקיסטן המוסלמית. באותה השנה נוסד הפרלמנט הפקיסטני אשר הכיל בתחילה כ-69 נציגים (ובהמשך גדל ל-79 נציגים). המושב הראשון של האספה המכוננת הראשונה של פקיסטן התקיים ב-10 באוגוסט של אותה השנה. משימתו הראשונה של הפרלמנט היה ניסוח החוקה. הטיוטה הסופית של החוקה הוכנה ב-1954. הטיוטה גרמה למשבר פוליטי בין האספה לראש הממשלה, משבר שגרם לפיזורה. האספה המכוננת השנייה של פקיסטן הוקמה ב-28 במאי 1955. באספה זו היו כ-80 נציגים שנבחרו על ידי הממשל המחוזי. אספה זו הצליחה בסופו של דבר לאשר את החוקה הראשונה של פקיסטן ב-29 בפברואר 1956 ונכנסה לתוקף כחודש לאחר מכן.

לפי החוקה הראשונה, הפרלמנט היה חד-ביתי, ובו כ-310 נציגים. חוקה זו הצליחה להחזיק כ-3 שנים חוסר היציבות במדינה גרם בסופו של דבר ליצירת משטר צבאי בפקיסטן. בשנת 1960 התכנסה האספה המכוננת השלישית ברוואלפינדי ובה היו כ-156 חברים - מחציתם ממזרח המדינה ומחציתם מהמערב. אספה זו תכננה חוקה שבה המשטר יהיה פדרציה בעלת משטר נשיאותי. האספה קבעה כי אם נשיא פקיסטן יהיה ממערב המדינה, יו"ר הפרלמנט יהיה מהמזרח, ולהפך. אספה זו פעלה עד שנת 1969.

הפרלמנט הפקיסטני במתכונתו הנוכחית הוקם ב-24 בדצמבר 1981 והתכנס כשבועיים לאחר מכן. ב-25 בפברואר 1985 נערכו הבחירות הראשונות לפרלמנט, על בסיס לא מפלגתי. הבחירות האחרונות לפרלמנט התקיימו בשנת 2013.

## קישורים חיצוניים

## הערות שוליים

פקיסטן
קטגוריה:פקיסטן: פוליטיקה
פקיסטן
ליילנד 15/20

**ליילנד 15/20** (באנגלית: **Leyland 15/20**) היא מכונית בתצורת מסחרית ובתצורת מיניבוס, אשר יוצרה בבריטניה על ידי יצרנית המכוניות הבריטית "British Motor Corporation" בין השנים 1958-1962, ובהמשך על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1962–1968.

דגם ה"ליילנד 15/20" יוצר בהודו על ידי חברת המכוניות ההודית "Standard Motor", בין השנים 1970–1980.

## דגמים
ממוזער|260px|מרכז|ליילנד 15/20, שנת 1967
* Leyland 15
* Leyland 20
## תצורות "ליילנד 15/20"
* מסחרית
* מיניבוס

## ראו גם

## לקריאה נוספת
* ליילנד 15/20 (Leyland 15-20 Cwt. and 2 Tonner Commercial Vehicles)

## קישורים חיצוניים

## הערות שוליים

קטגוריה:מיניבוסים
קטגוריה:מכוניות מסחריות
קטגוריה:כלי רכב שהושקו ב-1958
15/20
קטגוריה:כלי רכב בריטיים
הסנאט של פקיסטן

**הסנאט של פקיסטן** (באורדו: **ایوانِ بالا پاکستان**) הוא הבית העליון בפרלמנט של פקיסטן. הסנאט כונס לראשונה בשנת 1973. בסנאט חברים כ-103 נציגים הנבחרים באופן שווה על ידי מחוזות פקיסטן. הסנאט מתכנס בבניין הפרלמנט שבבירת המדינה, אסלאמאבאד. לסנאט ישנן סמכויות חקיקה ייחודיות הכוללות חקיקת חוקים מסוימים. הבחירות לסנאט מתקיימות אחת לשלוש שנים לחצי מחבריו, כך שכל סנאטור מכהן כ-6 שנים. לפי החוקה, הסנאט בלתי ניתן לפיזור על ידי הנשיא או ראש הממשלה.

מטרתו של הסנאט היא מתן ייצוג שווה לכל המחוזות, בשונה מהאספה הלאומית (הבית התחתון של הפרלמנט), שבה כמות הנציגים לכל מחוז משתנה בהתאם למספר תושביו. לפי החוקה, בסנאט חייבות להיות לפחות כ-17 סנאטוריות. כיום יש כ-18 נשים בסנאט. יושב ראש הסנאט הוא זה שמחליף את הנשיא במקרה שזה אינו יכול למלא את תפקידו, עד אשר נשיא חדש נבחר.

### כמות חברי הסנאט לאורך השנים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פקיסטן: פוליטיקה
קטגוריה:בתים עליונים
קטגוריה:אסלאמאבאד
פיורנצו באבא בקאריס

**פיורנצו באבא בקאריס** (באיטלקית: **Fiorenzo Bava Beccaris**; 17 במרץ 1831 - 8 באפריל 1924) היה גנרל בצבא המלכותי האיטלקי, אשר נודע בעיקר בשל חלקו בדיכוי מהומות מילאנו.

## ביוגרפיה
באבא בקאריס נולד ב-17 במרץ 1831 בפוסאנו שהשתייכה אז לממלכת סרדיניה. משפחתו הייתה משפחת אצולה עתיקה. ב-1898 התגייס לצבא המלכותי הסרדיני, ולחם בשירותיו במלחמת קרים, מלחמת אוסטריה-סרדיניה ומלחמת העצמאות האיטלקית השלישית. הוא מונה למנהל הכללי של הארטילריה בצבא, וכן פיקד על הקורפוסים השלישי והשביעי.

במאי 1898 פרצו מהומות בעיר מילאנו כמחאה על מחירי המזון הגבוהים. ממשלת איטליה בראשותו של אנטוניו די רודיני הכריזה שהעיר נתונה במצור. באבא בקאריס נצטווה לדכא את המהומות, והוא עשה זאת ביד קשה: הוא הורה לחייליו לירות במפגינים ללא רחם, והשתמש בארטילריה כדי להפגיז אותם. לטענת ממשלת איטליה, כ-80 אזרחים נהרגו באירוע, אם כי האופוזיציה וכן כתבים זרים טענו שהמספר גבוה יותר. כמה מאות נפצעו. אומברטו הראשון, מלך איטליה החמיא לבאבא בקאריס על "ההגנה האמיצה של בית המלוכה", והעניק לו את הצלב הגדול של מסדר סבויה. בשל כך, רצח האנרכיסט גאטנו ברשי את המלך.

באותה שנה פרש באבא בקאריס לצבא, וזמן קצר לאחר מכן נבחר לסנאט האיטלקי. ב-1914 הוא תמך בהתערבות איטליה במלחמת העולם הראשונה לצד מדינות ההסכמה. ב-1902 הוא פרש מהפוליטיקה, אולם ב-1922 המליץ לוויטוריו אמנואלה השלישי, מלך איטליה להעניק כוח לבניטו מוסוליני. הוא נפטר ברומא ב-8 באפריל 1924 בגיל 93.

## קישורים חיצוניים

* פיורנצו באבא בקאריס באתר הסנאט האיטלקי 
* פיורנצו באבא בקאריס בארכיון האינטרנט
* שיר מחאה אנונימי על הטבח במילאנו 

קטגוריה:גנרלים איטלקים
קטגוריה:מלחמת קרים: אישים
קטגוריה:איטלקים שנולדו ב-1831
קטגוריה:איטלקים שנפטרו ב-1924
י.ח. דמרי בניה ופיתוח

**י.ח. דמרי בניה ופיתוח בע"מ** היא חברה העוסקת בתחום הנדל"ן היזמי למגורים ובנדל"ן מניב.

## היסטוריה
החברה נוסדה בשנת 1989 על ידי יגאל דמרי. 

בשנת 2004 הונפקה החברה לפי שווי של 204 מיליון ש"ח והפכה לציבורית. ניירות הערך שלה נסחרים בבורסה לניירות ערך בתל אביב. ניירות הערך שהנפיקה החברה נכללים במדדי ת"א-נדל"ן ותל בונד.

לחברה הסמכה לתקן ISO 9002 והיא מקימה את הפרויקטים שלה בעצמה. יש לה מחלקת ביצוע עצמאית שאחראית על ביצוע כל עבודות הבנייה, החל משלב הביסוס ועד לסיום הבנייה.

מטה החברה נמצא בעיר נתיבות. בחברה מועסקים מעל 200 עובדים.

בעל השליטה בחברה הוא יגאל דמרי. ביולי 2022 הוגש נגדו כתב אישום על תיאום מחירים במכרז "מחיר למשתכן" בנתיבות.

החל מנובמבר 2024 נכללת מניית החברה גם במדד תל אביב 35. נכון לשנת 2024 שווי השוק של החברה הוא 7.45 מיליארד ש"ח, והיא חברת הבנייה הציבורית עם שווי השוק הגבוה בישראל.

ביולי 2024 חתמה החברה על עסקה לרכישת הקרקע במתחם שדה דב בעבור כ-1.1 מיליארד ש"ח.

בינואר 2025 דיווחה החברה כי בשנת 2024 חל גידול של 93% בהיקף הכנסותיה ממכירת דירות, שהסתכמו בכ-2.6 מיליארד ש"ח. החברה מכרה 1,101 דירות במחיר ממוצע של כ-2.4 מיליון ש"ח לדירה.

## קישורים חיצוניים
* 

* 
* Dun&Bradstreet 100
* מניית החברה bizportal
* 
* 
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:נתיבות: כלכלה
קטגוריה:ישראל: חברות שהוקמו ב-1989
דמרי
גבינה טבעונית

ממוזער|300x300 פיקסלים|גבינות טבעוניות
**גבינה טבעונית** היא מאכל דמוי גבינה על בסיס צמחים, שאינו מכיל רכיבים מהחי.

גבינה טבעונית לא מכילה לקטוז וכולסטרול, וניתן להכינה מסויה, קשיו, שקדים, שמרי בירה, שומשום, אורז, שמן קוקוס ועוד.

הסיבות לצריכת גבינה טבעונית רבות, ובהן: טבעונות, תזונה אגטריאנית (צמחונות ללא שימוש בחלב ומוצריו), סיבות בריאותיות, סיבות סביבתיות, סיבות דתיות, סיבות מוסריות, אלרגיה לחלב, אי-סבילות ללקטוז, העדפת טעם ועוד.

גבינה טבעונית, כמו גבינה מחלב חיות, ניתנת להכנה כגבינה רכה, חצי קשה וקשה. שיטות הייצור משתנות בהתאם לסוג הגבינה, וכוללות לעיתים תסיסה באמצעות חיידקים פרוביוטיים ליצירת טעמים ומרקמים שמדמים גבינה חלבית מסורתית.

סוגי הגבינות משמשות תחליף במנות רבות כמו פיצה, פסטה וסלטים.

## היסטוריה
#### ראשית הדרך: סין והאיים האוקינאווים (המאה ה-16)
האזכור הראשון למוצר דמוי גבינה טבעונית מופיע בסין ובאיים האוקינאווים במאה ה-16, שם יוצר טופו מותסס (Furu) ששימש כתוספת למנות אורז ודייסות. מקורות מערביים מהמאות ה-19 וה-20 השוו את המוצר לגבינה, ואף כינו אותו “גבינה טבעונית”.

#### התפתחות במערב: המאה ה-19 וה-20
בשנת 1878, חברת Wo Sing & Co החלה לייצר טופו מותסס בסן פרנסיסקו, וב-1882 כינו הצרפתים את המוצר “fromage de soja” (גבינת סויה). בשנת 1910 לי יו-יינג, אנרכיסט סיני, הקים בפריז את “חלביית הסויה” הראשונה, וייצר גבינות טבעוניות בסגנון גרוייר, רוקפור וקממבר על בסיס סויה מותססת.

#### פריצת הדרך המסחרית: שנות ה-70 וה-80 של המאה ה-20
הגבינות הטבעוניות הראשונות שהופיעו בשוק המערבי בשנות ה-70 וה-80 של המאה ה-20 היו מבוססות על קמח סויה, מרגרינה ותמציות שמרים. מוצרים אלו סבלו ממרקם שעוותי וטעם פחות מוצלח בהשוואה לגבינות חלב.

#### התקדמות בשנות ה-90 וה-2000
בשנות ה-90, המותג Soymage היה היחיד שהציע גבינה טבעונית בארצות הברית. בהמשך הופיעו מותגים נוספים כמו Vegan Rella, אך המוצרים עדיין לא הצליחו לשחזר את המרקם והטעם של גבינות חלב.

#### עידן חדש: שנות ה-2010 ואילך
בשנת 2014, מיוֹקוֹ שינר  הקימה את Miyoko’s Creamery  בקליפורניה, והתמקדה בייצור גבינות טבעוניות מותססות על בסיס אגוזי קשיו, תוך שימוש בטכניקות מסורתיות של ייצור גבינות.

במקביל, חברות כמו Perfect Day ו-New Culture החלו לפתח גבינות טבעוניות באמצעות תסיסה מדויקת, המאפשרת ייצור חלבונים זהים לאלו שבחלב פרה, ללא שימוש בבעלי חיים.

## השפעה ופעילות ארגונית בישראל
בשנים האחרונות, ארגון Vegan Friendly מילא תפקיד מרכזי בקידום המודעות לגבינות טבעוניות ולתחליפי חלב בכלל בישראל. הארגון עוסק בהסברה, חינוך ציבורי ובשיתופי פעולה עם מסעדות, יצרני מזון ורשתות קמעונאות, במטרה להרחיב את ההיצע של מוצרים טבעוניים נגישים. בשנת 2019 הארגון השיק את קמפיין "מהפכת החלב", שקרא לעידוד צריכת תחליפי חלב בישראל, ובו שולבו גם מותגי גבינות טבעוניות מקומיים ובינלאומיים. כמו כן, הארגון מעניק תו "Vegan Friendly" למוצרים שעומדים בקריטריונים טבעוניים, מה שמקל על הצרכנים לזהות גבינות שאינן מכילות רכיבים מהחי.

כמה מהמותגים הנפוצים בישראל כוללים את "משומשו", "אוטופי", "Plenty" ו־"Green Vie".

## ראו גם
* חלב צמחי
* תחליף גבינה
* טבעונות
* צמחונות

## קישורים חיצוניים

*דרור ינאי, גבינה צהובה מהצומח, VEG - אתר הצמחונות והטבעונות הישראלי
*Vegan Rella Natural Cheese Alternative, Go Dairy Free
*מהפכת החלב, Vegan Friendly IL בפייסבוק

## הערות שוליים

קטגוריה:טבעונות
טבעונית
האספה הלאומית של פקיסטן

**האספה הלאומית של פקיסטן** (באורדו: **قومی اسمبلئ پاکستان**) היא הבית התחתון של הפרלמנט של פקיסטן (הכולל גם את הסנאט של פקיסטן). האספה שוכנת יחד עם הסנאט בבירת פקיסטן, אסלאמאבאד. באספה חברים כ-342 נציגים, מתוכם 72 נבחרים במחוזות בשיטה הרובנית, וכ-70 מקומות נשמרים למיעוטים (10 מקומות) ולנשים (60 מקומות). נציגות זו מוקצית למפלגות על פי גודלן היחסי. על פי החוקה, ממשלה חייבת את תמיכת רוב חברי האספה, שהם 172 נציגים. הבחירות לאספה מתקיימות אחת ל-5 שנים, אלא אם ראש הממשלה והנשיא מפזרים אותה בהתאם לחוקה.

לפי החוקה משנת 1973, תפקידי האספה הם חקיקה ופיקוח על הממשלה באמצעות ועדות שונות. אמנם האספה יכולה להתפזר לפי רצונו של ראש הממשלה והנשיא, אבל רק הפרלמנט הוא זה שיכול לשנות את החוקה, וגם להדיח את הנשיא. שני מהלכים אלו דורשים רוב של שני שלישי מכל אחד מהבתים.

אזרח אינו יכול להיבחר לאספה במידה והוא לא יציב מבחינה נפשית, צעיר מגיל 18, בעל עבר פלילי, פושט רגל או בעל אזרחות כפולה. בנוסף על כך, אזרח "המתנגד לאידאולוגיה של פקיסטן" או לא תומך בשלמותה ייפסל ממועמדות. בישיבתה הראשונה האספה בוחרת את יושב הראש ואת סגנו.

האספה חייבת להיפגש לפחות 90 יום בשנה במשך לפחות 3 מושבים (עד שנת 1973 מספר הימים עמד על כ-130). הנשיא הוא זה שקובע את מפגשי האספה ויכול לזמן אותה כשבועיים מראש. אמנם כל הצעת חוק חייבת להתקבל בשני הבתים על מנת להפוך לחוק, אבל לאספה יש כוח בלעדי על תקציב המדינה. כאשר הצעת חוק מתקבלת בבית אחד, היא מחויבת לעבור לדיון ולהצבעה בבית השני כעבור 90 יום. אם היא לא מועברת, הנשיא זכאי לזמן דיון מיוחד של שני הבתים. במצב חירום, הפרלמנט הוא זה שמנהל את המחוזות באופן ישיר.

כיום המפלגה הגדולה ביותר באספה היא הליגה המוסלמית הפקיסטנית, אשר מונה מטעמה כ-189 נציגים באספה. הבחירות האחרונות התקיימו בשנת 2013.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פקיסטן: פוליטיקה
קטגוריה:בתים תחתונים
קטגוריה:אסלאמאבאד
רוד לוברס

**רודולף פרנסיסקוס מארי "רוד" לוברס** (בהולנדית: **Rudolphus Franciscus Marie "Ruud" Lubbers **; 7 במאי 1939 – 14 בפברואר 2018) היה פוליטיקאי ודיפלומט הולנדי אשר כיהן כראש ממשלת הולנד בשנים 1982–1994.

## ביוגרפיה
לוברס נולד ב-7 במאי 1939 ברוטרדם שבדרום הולנד. הוא למד כלכלה באוניברסיטה המקומית והיה תלמידו של חתן פרס נובל לכלכלה יאן טינברגן. הוא תכנן קריירה אקדמית, אך נאלץ להתחיל לעבוד על מנת לסייע למשפחתו.
בשנים 1963–1973 עבד לוברס כאיש עסקים. ב-1973 התבקש לכהן כשר הכלכלה בממשלתו החדשה של יופ דן אויל. ב-1977 נבחר לראשונה לבית הנבחרים. הוא כיהן בבית הנבחרים עד 1982. הוא כיהן כחבר פרלמנט עוד פעמיים לכהונות קצרות; בשנת 1986 ובשנת 1989. בתקופה זו גם הוביל לוברס את המפלגה הנוצרית-דמוקרטית בפרלמנט.

בשנת 1982 הכריז ראש הממשלה המכהן, דריס ואן אכט, על פרישה מהתפקיד, ולוברס נבחר להחליפו ב-25 באוקטובר באותה שנה. כשנכנס לכהונתו היה לוברס ראש הממשלה הצעיר ביותר בתולדות הולנד - בן 43. ממשלתו הראשונה הוקמה בשיתוף מפלגת העם למען חופש ודמוקרטיה. לוברס נבחר שוב לתפקידו בבחירות שהתקיימו ב-1986, והוא המשיך את שותפותו עם מפלגת העם. ב-1989 הקים ממשלה יחד עם מפלגת העבודה. בשנת 1994 התפטר מתפקידו ועזב את הפוליטיקה. ממשלתו של לוברס השקיעה רבות בשיקום הכלכלה ההולנדית מהמיתון הכלכלי תוך עידוד קיימות, הקטנת ההוצאות הציבוריות, הפרטות ענק וצמצום הגירעון התקציבי. הוא נחשב על ידי רבים לממשיכה האידאולוגי של ראש ממשלת בריטניה מרגרט תאצ'ר. סיסמת הבחירות שלו הייתה "יותר שוק, פחות ממשלה"

לאחר עזיבתו, עבד לוברס כפרופסור אורח באוניברסיטת הרווארד. הוא היה גם מועמד לראשות נאט"ו, אך לא נכנס לתפקיד בעקבות וטו של ארצות הברית. לוברס היה גם פעיל מאוד בתחום איכות הסביבה והשתתף בפסגת כדור הארץ. בשנת 2001 מונה על ידי מזכ"ל האו"ם קופי אנאן לעמוד בראש נציבות האו"ם לפליטים. הוא החזיק בתפקיד זה עד שנת 2005. בשנת 2004 התלוננה נגדו אחת העובדות בנציבות בטענה שהטריד אותה מינית. לוברס הכחיש כל קשר לכך. כתוצאה מפרשה זו (אשר גרמה לחקירה פנימית של האו"ם) הוא התפטר מתפקידו. לאחר מכן פרש מפעילות ציבורית באופן סופי.

לאחר פרישתו, עבד לוברס כמשקיף בארגונים רבים, בהם הקרן העולמית לשימור חיות הבר. בשנת 1993 קיבל אות כבוד מאוניברסיטת ג'ורג'טאון.

נפטר ברוטרדם ב-14 בפברואר 2018.

## קישורים חיצוניים

קטגוריה:פוליטיקאים הולנדים
קטגוריה:ראשי ממשלת הולנד
קטגוריה:שרי האוצר של הולנד
קטגוריה:כלכלנים הולנדים
קטגוריה:דיפלומטים הולנדים
קטגוריה:אנשי עסקים הולנדים
קטגוריה:פעילי איכות הסביבה
קטגוריה:בוגרי אוניברסיטת ארסמוס ברוטרדם
קטגוריה:סגל אוניברסיטת הרווארד
קטגוריה:סגל אוניברסיטת טילבורך
קטגוריה:רוטרדם: אישים
קטגוריה:סגל בית הספר לממשל באוניברסיטת הרווארד
קטגוריה:הולנדים שנולדו ב-1939
קטגוריה:הולנדים שנפטרו ב-2018
אליפות אירופה בכדורסל 1973

**אליפות אירופה בכדורסל 1973**, המכונה גם **[[יורובאסקט]] 1973**, היא האליפות ה-18 שנערכה על ידי פיב"א אירופה.

הטורניר נערך בברצלונה (בית א' ומשחקי הגמר) ובדאלונה (בית ב') שבקטלוניה, ספרד.

באליפות זו הסתיים רצף של שמונה זכיות באליפות של נבחרת ברית המועצות. בפעם הראשונה בתולדותיה  זכתה באליפות.

## שיטת המשחקים
8 נבחרות העפילו ישירות למשחקי האליפות. יתר הנבחרות (, ,  ו) העפילו מתחרות מוקדמות שנערכה בהונגריה ובה השתתפו 15 נבחרות.

12 הנבחרות הוגרלו לשני בתים בני 6 נבחרות כל אחד. שתי הראשונות מכל בית העפילו לחצי הגמר.

## השלב המוקדם
#### בית א

#### בית ב

## שלב המדליות

## משחק הגמר

## שחקנים מצטיינים
*השחקן המצטיין - ויין בראבנדר 
*מלך הסלים - אטאנאס גולומייב  - 22.3 נקודות למשחק בממוצע

### נבחרת האליפות
*סרגיי בלוב 
*פרנסיסקו בוסקאטו 
*ויין בראבנדר 
*קרשימיר צ'וסיץ' 
*אטאנאס גולומייב 

## נבחרת ישראל באליפות
### סגל הנבחרת

מאמן - אברהם חמו

נבחרת ישראל העפילה לאליפות מהמוקדמות. היא סיימה את משחקי הבית במקום הרביעי ובסיכום כולל זכתה במקום השביעי.
## דירוג סופי

## קישורים חיצוניים
* [פירוט התוצאות באתר [פיב"א אירופה]]
* האליפות, באתר פיב"א
* תיאור משחק הגמר
* תחרויות העפלה
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-1973
קטגוריה:תחרויות כדורסל בספרד
קטגוריה:ברצלונה: תחרויות ספורט
קטגוריה:בדאלונה: ספורט
היכל יהדות ווהלין

**היכל יהדות ווֹהלין** (מכונה גם **בית ווהלין**) הוא מרכז הנצחה לזכר קהילת יהדות ווהלין, שנספתה בשואה, אשר נמצא בגבעתיים, מול אזור המסחר והתעשייה כורזין.

## ההיכל
ההיכל הוקם על ידי האיגוד העולמי של יוצאי ווהלין, על מגרש שהקצתה לשם כך עיריית גבעתיים, ותוכנן על ידי האדריכל ישראל לוטן, בסגנון הברוטליזם. בנייתו החלה ב-1965 ונסתיימה ב-1969.

בבית ווהלין פועלת משנת 1975 שלוחת בית הספר הבין-לאומי להוראת השואה של יד ושם. המרכז משלב עשייה חינוכית ייחודית עם הנצחת השואה ופונה למגוון רחב של קהלי יעד, כגון: תלמידים, מורים, מדריכים לפולין, אנשי כוחות הביטחון והקהל הרחב.

בהיכל ספרייה, המהווה שלוחה של ספריית "יד ושם" בירושלים, ובהּ מצויים ספרי מחקר וזיכרונות, כתבי עת, ספרות יפה ותוכניות לימודים בנושא השואה, וכן תוכניות לימודים להוראת השואה, עבודות שנכתבו בידי מורים, עבודות גמר של סטודנטים ותלמידי תיכון ואף אוסף סרטים בנושא השואה. נוסף על כך בהיכל אודיטוריום המארח אירועים שונים.

על גבי קיר הכניסה להיכל ווהלין חרותים כאלף שמות של פרטיזנים ולוחמים יהודים יוצאי ווהלין - אלו שנפלו בקרבות ואלו שנפטרו לאחר המלחמה.

## האנדרטה
[שמאל|ממוזער|240px|האנדרטה, יצירתו של האמן והפרטיזן [אלכסנדר בוגן]]
בשנת 1994 נחנכה אנדרטה לזכר הפרטיזנים בקהילת ווהלין, אשר תוכננה על ידי הפסלת איילת שלונסקי-ביתן והאדריכל מיכאל אלקובי.

האנדרטה, הנמצאת בסמוך לכניסה להיכל, מורכבת משני קירות. בקיר האנכי חרותה דמות פרטיזן לוחם מאת הפרטיזן-האמן אלכסנדר בוגן, אשר נעשה בחזרתו ממשימה של העברת הנוער הווילנאי ליער בסתיו 1943; בקיר האופקי חרות שיר הפרטיזנים מאת הירש גליק במקור היידי, בעברית ובאנגלית.

## קישורים חיצוניים

* 
* אתר האיגוד העולמי של יוצאי ווהלין בישראל
* מיכאל יעקובסון: סיבוב בהיכל יהדות ווהלין בגבעתיים, באתר 'חלון אחורי', 11 במרץ 2013.
* האנדרטה להנצחת זכרם של פרטיזנים וחיילים יהודים יוצאי ווהלין באתר הנצחה לקהילת יהודי קאמין-קושירסקי
* 
* 
* 
* 
* 

## הערות שוליים

קטגוריה:ישראל: מוסדות להוראת תולדות השואה
קטגוריה:ישראל: אנדרטאות להנצחת השואה
קטגוריה:גבעתיים: מבנים
קטגוריה:ווהלין
קטגוריה:יהדות אוקראינה
קטגוריה:יד ושם
קטגוריה:זיכרון שואת יהודי פולין
קטגוריה:גבעתיים: תרבות
בנד-י קיסר

**בנד-י קיסר** ("סכר הקיסר"; בפרסית: بند قیصر),** פֹּל-י קיסר** ("גשר הקיסר"), **גשר ולריאן** או **שאדרוואן ** (בפרסית: پل شادروان) היה גשר קשת עתיק בשושתר, הראשון באיראן שנבנה בשילוב עם סכר.
הגשר נבנה על ידי כוח עבודה רומאי במאה השלישית מטעם השלטון הסאסאני. המבנה הוא גם הגשר והסכר הרומיים המזרחיים ביותר, עמוק בתוך השטח האיראני. התכנון בעל התכלית הכפולה השפיע רבות על ההנדסה האזרחית באיראן וסייע בפיתוח טכניקות ניהול המים הסאסאניות.

סכר ההצפה שאורכו כ-500 מ' על נהר כארון, הנהר השופע ביותר באיראן, היה מבנה הליבה של מערכת המים של שושתר (سازههای آبی شوشتر), ממנו שאבה העיר את התפוקה החקלאית שלה. בשנת 2009 הוכרזה מערכת המים של שושתר כאתר מורשת עולמית של אונסק"ו, העשירי באיראן. המבנה המקושת נישא לאורך הדרך החשובה בין פסארגאדה יבין הבירה הסאסאנית קטסיפון. מבנה הגשר והסכר שופץ פעמים רבות במהלך התקופה האסלאמית, והיה בשימוש עד סוף המאה ה-19.

## היסטוריה
לפי המסורת הפרסית, בנד-י קיסר נקרא על שם הקיסר הרומי ולריאנוס (253–260) שנפל בשבי בידי שאפור הראשון יחד עם כל צבאו, לאחר תבוסה בקרב אדסה. כ-70,000 איש, בכללם אנשי חיל ההנדסה הרומי, שימשו בידי הסאסאנים לעבודות בנייה בשושתר, שהייתה מרכז חקלאי חשוב בדרום-מערב איראן. כדי לנצל את האדמות הפוריות באזור בנו הרומאים שלושה מבנים: תעלת אב-י גרגר, סכר בנד-י קיסר וסכר בנד-י מיזאן, שהובילו את מי נהר קארון בתעלות מלאכותיות.
סיפור זה מופיע בחיבוריהם של א-טברי ושל מסעודי (מאות 9–10).

## בנייה
שושתר שוכנת על מישור סלעי מעל נהר קארון. סכר קדום שנבנה על ידי הסאסאנים לא תפקד כראוי. תוכנית ההשקיה שיישמו הבנאים הרומאים כללה שלושה שלבים: ראשית, הנהר הוסט לעבר אב-י גרגר, ערוץ המתפצל מנהר קארון במעלה הזרם ושב וחובר אליו כ-50 ק"מ מדרום. האי שביניהם נקרא "מיאן-אב" וידוע בגידולי הסחלבים שבו. שנית, הסכר עצמו נבנה מעל ערוץ הנחל היבש, כשיסודותיו מסתעפים בהתאם למצאי קרקע יציבה. כאשר שוב זרמו המים בנהר, הם זרמו בהתאם לתוואי סכר קטן (weir). הערכות גובה המים נעות בין 1–2 מ' ועד 7–10 מ', אך סביר להניח כי מדובר בגובה של 3–4 מ', שאפשר אספקת מים לערוצי ההשקיה משני עברי הנהר גם בעונת היובש. למרות גובהו הצנוע, עוביו של הסכר הקטן היה כ-10 מ' וזאת כדי לתמוך במבנה המקושת.
מעל הסכר הקטן השתרעה לאורך כ-500 מ' דרך שנתמכה על ידי כארבעים קשתות. שרידי הקשתות שנשתמרו מעידות על עבודות שיפוץ ושחזור שנעשו לאורך השנים. לאחר התמוטטות קשה בסוף המאה ה-19 נותרו עומדות כשלושים קשתות בלבד.

האתר הוכרז על ידי אונסק"ו כ"יצירת מופת של גאונות יצירתית". יחד עם המערכת ההידראולית בשושתר, הוא כולל טירה ומגדל המשמש למדידת גובה המים, ומקבץ של טחנות מים.

## קישורים חיצוניים

* תמונות בנד-י קיסר באתר Archnet.org

## הערות שוליים

קטגוריה:איראן: גשרים
קטגוריה:איראן: אתרי מורשת עולמית
קטגוריה:גשרים רומיים
קטגוריה:ח'וזסתאן: מבנים